Diari Oficial de la Generalitat Valenciana


Sumari del DOGV 1065, del 16-05-1989 (1989/813861)

DECRET 55/1989, de 2 de maig, del Consell de la Generalitat Valenciana, pel qual es regula la representació de la Generalitat Valenciana en el Comité Consultiu de la Comissió Nacional del Mercat de Valors.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/05/02/55/dof/vci/html**

### Dades del document

Número de DOGV
:   1065

Data del DOGV
:   16-05-1989

Secció del DOGV
:   DISPOSICIONS GENERALS

Número del document
:   1989/813861


Data del document
:   02-05-1989

Organisme emissor
:   Conselleria d'Economia i Hisenda

Tipus de document
:   Decret

Decret 55/1989, de 2 de maig, del Consell de la Generalitat Valenciana, pel qual es regula la representació de la Generalitat Valenciana, en el Comité Consultiu de la Comissió Nacional del Mercat de Valors.  
La Llei 24/1988, de 28 de juliol, del Mercat de Valors ha suposat l?inici de la nova regulació del mercat bursàtil amb la finalitat de dotar-lo de les característiques d'agilitat, transparència i eficàcia que la societat actual demana.  
Entre altres modificacions introduïdes per la Llei esmentada es troba la creació d'un Comitè Consultiu de la Comissió Nacional del Mercat de Valors amb la finalitat d'assessorar el Consell d?aquesta Comissió, i el Reial Decret 341/1989, de 7 d?abril, preveu que en formen part un representant per cadascuna de les Comunitats Autònomes amb competència en la matèria en que hi haja localitzada Borsa de Valors.  
La Generalitat Valenciana, d'acord amb el que disposa l?article 31.20 de l?Estatut d?autonomia, té competència exclusiva sobre l?establiment i ordenació de centres de contractació de mercaderies i valors d'acord amb la legislació mercantil.  
En conseqüència, la Generalitat Valenciana tal i com és reconegut en l?esmentat Reial Decret 341/1989, de 7 d'abril, ha de regular el procediment de designació, sistema de suplència i cessament, duració del mandat i, en general el règim jurídic de la seua representació en el Comitè Consultiu esmentat.  
Per tot això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en sessió celebrada el dia 2 de maig de 1989,  
DECRETE:  
Article primer  
El Govern Valencià a proposta del Conseller d'Economia Hisenda, designarà un Vocal titular i un altre suplent que representen a la Generalitat Valenciana en el Comitè Consultiu de la Comissió Nacional del Mercat de Valors a què es refereixen els articles 22 i 23 de la Llei 24/1988, de 28 de juliol, del Mercat de Valors.  
Article segon  
El Vocal suplent substituirà el titular en cas d?absència, malaltia, vacant o qualsevol altra causa justificada.  
Quan es produesca la substitució esmentada, aquesta circumstància serà comunicada al Comitè Consultiu amb el temps necessari.  
Article tercer  
La duració del mandat dels Vocals designats serà de dos anys, i podran ser reelegits, tot això sense perjudici del que estableix la disposició transitòria d'aquest Decret.  
Article quart  
Els Vocals cessaran en el seu càrrec per les causes següents:  
a) Per transcurs del període de mandat.  
b) Per renúncia acceptada pel Consell de la Generalitat Valenciana.  
c) Per revocació del nomenament lliurement acordada pel Govern Valencià.  
d) Per qualsevol altra causa que, d'acord amb l'ordenament vigent, impossibilite per a l'exercici del càrrec.  
DISPOSICIO TRANSITORIA  
El primer mandat dels Vocals designats per la Generalitat Valenciana expirarà el dia 31 de març de 1990, i l?endemà començarà el primer dels períodes de dos anys recollits en l'article tercer.  
DISPOSICIONS FINALS  
Primera  
Es faculta el Conseller d'Economia i Hisenda per a dictar les normes necessàries per a l?execució d'aquest Decret.  
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana. No obstant Això, els nomenaments prevists en aquesta norma tindran efectivitat una vegada siguen comunicats a la Comissió Nacional del Mercat de Valors.  
València, 2 de maig de 1989.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI